62024CJ0069_INF
Sodba Sodišča (šesti senat) z dne 1. avgusta 2025 –Komisija/Irska (Direktiva o usklajevanju poklicnega in zasebnega življenja)
(Zadeva C-69/24)
„Neizpolnitev obveznosti države – Člen 258 PDEU – Usklajevanje poklicnega in zasebnega življenja staršev in oskrbovalcev – Direktiva (EU) 2019/1158 – Člen 20(1) – Neprenos in neobvestitev o ukrepih za prenos – Člen 260(3) PDEU – – Predlog za naložitev plačila pavšalnega zneska – Merila za določitev zneska sankcije“
1.
Tožba zaradi neizpolnitve obveznosti – Direktiva 2019/1158 – Neprenos v določenih rokih – Neobvestitev o ukrepih za prenos – Neizpolnitev obveznosti
(člen 258 PDEU; Direktiva Evropskega parlamenta in Sveta 2019/1158, člen 20(1))
(Glej točke od 29 do 39 in točko 1 izreka.)
2.
Tožba zaradi neizpolnitve obveznosti – Sodba Sodišča, s katero je ugotovljena neizpolnitev obveznosti – Neizpolnitev obveznosti obvestitve o ukrepih za prenos direktive – Denarne sankcije – Odločanje Sodišča po prostem preudarku – Merila
(člen 260(3) PDEU; Direktiva Evropskega parlamenta in Sveta 2019/1158, člen 20(1))
(Glej točke od 61 do 105 in točko 2 izreka.)
Izrek
1.
Irska s tem, da do izteka roka, določenega v obrazloženem mnenju Evropske komisije, ni sprejela zakonov in drugih predpisov, potrebnih za uskladitev z Direktivo (EU) 2019/1158 Evropskega parlamenta in Sveta z dne 20. junija 2019 o usklajevanju poklicnega in zasebnega življenja staršev in oskrbovalcev ter razveljavitvi Direktive Sveta 2010/18/EU ter posledično s tem, da Komisije ni obvestila o njih, ni izpolnila obveznosti iz člena 20(1) Direktive 2019/1158.
2.
Irski se naloži, da Evropski komisiji plača pavšalni znesek v višini 1.540.000 EUR.
3.
Irski se naloži, da poleg svojih stroškov nosi stroške Evropske komisije.